Diari Oficial de la Generalitat Valenciana


Sumari del DOGV 5941, del 27-01-2009 (2009/681)

DECRET 17/2009, de 23 de gener, del Consell, pel qual crea un col·legi d'Educació Infantil i Primària a Torrent.
----------------------------------------------------------------------------------------------------------------

### Dades del document

Número de DOGV
:   5941

Data del DOGV
:   27-01-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/681


Data del document
:   23-01-2009

Organisme emissor
:   Conselleria d'Educació

Tipus de document
:   Decret

Descriptors 

:   * Torrent
    * ensenyament primari
    * centre d'ensenyament
    * educació preescolar
    * ensenyament públic

DECRET 17/2009, de 23 de gener, del Consell, pel qual crea un col·legi d'Educació Infantil i Primària a Torrent. [2009/681]  
La Direcció Territorial d'Educació de València i la Direcció General d'Ordenació i Centres Docents han emés un informe en què es proposa la creació d'un nou centre docent a Torrent per a atendre la demanda de places escolars d'Educació Infantil i Primària a la mencionada localitat.   
El nou centre escolar es crearà per desglossament del col·legi d'Educació Infantil i Primària Miguel Hernández i s'ubicarà en instal·lacions provisionals fins a la construcció d'un nou edifici escolar, que serà la seua seu definitiva.  
L'Ajuntament de Torrent, en virtut de l'acord adoptat en la sessió plenària del 10 de juliol de 2006, va posar a disposició de la Conselleria d'Educació una parcel·la de 10.255,81 m² per a la construcció d'un edifici escolar. Estes actuacions es duen a terme en el marc de col·laboració establit en l'apartat 4 de la disposició addicional quinzena de la Llei Orgànica 2/2006, de 3 de maig, d'Educació, i el Reial Decret 2274/1993, de 22 de desembre, de Cooperació de les Corporacions Locals amb el Ministerio de Educación y Ciencia, d'aplicació supletòria a la Comunitat Valenciana.  
Per a albergar l'esmentat centre docent, la societat mercantil Construccions i Infraestructures Educatives de la Generalitat Valenciana, SA (CIEGSA), ha gestionat la construcció d'un nou edifici escolar, d'acord amb les exigències establides en la normativa per la qual s'establixen els requisits mínims dels centres que impartisquen ensenyances escolars de règim general, i en l'Orde de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Infantil i Primària, Educació Secundària Obligatòria i Educació Secundària Completa de la Generalitat.  
En aplicació del que establix l'article 17 de la Llei Orgànica 8/1985, de 3 de juliol, Reguladora del Dret a l'Educació i en l'article 1 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell, a proposta del conseller d'Educació i amb la deliberació prèvia del Consell, en la reunió del dia 23 de gener de 2009,  
DECRETE  
Article 1  
Es crea, per desglossament, del Col·legi d'Educació Infantil i Primària Miguel Hernández, codi 88020001, el centre docent següent:  
Província: València.  
Municipi: Torrent.   
Codi: 89669653.  
Denominació: Col·legi d'Educació Infantil i Primària núm. 10.  
Domicili: C/ Constitució, s/n.   
Titular: Generalitat.  
Composició: 9 unitats d'Educació Infantil i 18 d'Educació Primària.  
Capacitat: 225 places escolars d'Educació Infantil i 450 d'Educació Primària.  
Article 2  
1. El nou centre escolar iniciarà les seues activitats durant el curs escolar 2008/09. En el dit curs escolar oferirà 6 unitats d'Educació Infantil.  
2. Este centre impartirà els programes d'educació bilingüe: Programa d'Incorporació Progressiva (PIP) i Programa d'Ensenyament en Valencià (PEV).  
3. El centre disposarà de 8 llocs de treball de mestre de l'especialitat Educació Infantil.  
Article 3  
1. El Col·legi d'Educació Infantil i Primària Miguel Hernández quedarà configurat amb 6 unitats d'Educació Infantil i 15 d'Educació Primària.  
2. Este centre impartirà els programes d'educació bilingüe: Programa d'Incorporació Progressiva (PIP) i Programa d'Immersió Lingüística (PIL).  
3. El centre disposarà dels llocs de treball de mestre de les especialitats següents:  
- 8 Educació Infantil.  
- 15 Educació Primària.  
- 2 Idioma Estranger: Anglés.  
- 1 Idioma Estranger: Francés.  
- 2 Educació Física.  
- 1 Música.  
- Pedagogia Terapèutica.  
DISPOSICIONS ADDICIONALS  
Primera  
El que establix el present decret s'inscriurà en el Registre de Centres Docents de la Comunitat Valenciana.  
Segona  
La Direcció Territorial d'Educació de València nomenarà l'equip directiu del centre, de conformitat amb el que establixen la Llei Orgànica 2/2006, de 3 de maig, d'Educació, i l'article 17.3 del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 233/1997, de 2 de setembre, del Consell.   
DISPOSICIONS FINALS  
Primera  
Es faculta el conseller d'Educació perquè adopte les mesures que siguen necessàries per a l'acompliment i desplegament del que establix este decret, així com per a modificar, si és el cas, la configuració del centre.  
Segona  
Este decret es publicarà en el Diari Oficial de la Comunitat Valenciana i produirà efectes al començament del curs escolar 2008/09, excepte pel que fa referència al nomenament de l'equip directiu; en este cas s'estendran a l'1 de juliol de 2008.  
València, 23 de gener de 2009.  
El president de la Generalitat,  
FRANCISCO CAMPS ORTIZ  
El conseller d'Educació,  
ALEJANDRO FONT DE MORA TURÓN